b'\n_START_ARTICLE_\nVitalija Kliukien\xc4\x97\n_START_SECTION_\nBiografija\n_START_PARAGRAPH_\n1977 m. baig\xc4\x97 Vilniaus universiteto Matematikos fakultet\xc4\x85, matematik\xc4\x97, 1983 m. Vilniaus universiteto Ekonomikos fakultet\xc4\x85, prekybos ekonomist\xc4\x97. 1992 m. baig\xc4\x97 Ontarijo universitet\xc4\x85, 2001 m. baig\xc4\x97 Tarptautin\xc4\x99 auk\xc5\xa1t\xc4\x85j\xc4\x85 vadybos mokykl\xc4\x85._NEWLINE_1977 m. Vilniaus 21-os vidurin\xc4\x97s mokyklos mokytoja, 1978 m. Prekybos ministerijos in\xc5\xbeinier\xc4\x97 programuotoja, vyresnioji ekonomist\xc4\x97, 1992 m. leidybos ir komercijos \xc4\xafmon\xc4\x97s \xe2\x80\x9eVaiva\xe2\x80\x9c komercijos direktor\xc4\x97, 1996 m. UAB \xe2\x80\x9eGodencija\xe2\x80\x9c direktor\xc4\x97, 2000 m. UAB \xe2\x80\x9eVilniaus agrochemija\xe2\x80\x9c finans\xc5\xb3 ir komercijos direktor\xc4\x97, finans\xc5\xb3 ir administravimo direktor\xc4\x97._NEWLINE_Nuo 2001 m. Lietuvos socialdemokrat\xc5\xb3 partijos Vilniaus skyriaus nar\xc4\x97, Pilait\xc4\x97s grup\xc4\x97s pirminink\xc4\x97, nuo 2003 m. skyriaus pirmininko pavaduotoja, LSDP prezidiumo ir tarybos nar\xc4\x97. Lietuvos socialdemokra\xc4\x8di\xc5\xb3 moter\xc5\xb3 s\xc4\x85jungos Vilniaus klubo pirminink\xc4\x97, LSDMS pirminink\xc4\x97s pavaduotoja._NEWLINE_2007\xe2\x80\x932011 m. ir nuo 2011 m. Vilniaus miesto savivaldyb\xc4\x97s tarybos nar\xc4\x97. _NEWLINE_Vilniaus miesto savivaldyb\xc4\x97s Turizmo pl\xc4\x97tros ir Miesto pl\xc4\x97tros komisij\xc5\xb3 nar\xc4\x97. Moka ang\xc5\xb3, rus\xc5\xb3, lenk\xc5\xb3 kalbas. Sutuoktinis Sigitas-Steponas Kliukas, dukterys Jovita, Kornelija.'